Liste over figurer i Pirates of the Caribbean

Liste over figurer i Pirates of the Caribbean er en oversikt over de mest fremtredende figurene i filmserien Pirates of the Caribbean.

 Kaptein Jack Sparrow er filmenes viktigste protagonist, portrettert av Johnny Depp. I den første filmen var Sparrow kaptein på skipet The Black Pearl. Men under et mytteri ledet av Hector Barbossa, blir Sparrow etterlatt for å dø på en øde øy. Han var en av de ni pirat-lederne fra Brethren Court.
 Kaptein Hector Barbossa, pirat og styrmann, portrettert av Geoffrey Rush. Han dukker opp i alle filmene. I den fjerde filmen, On Stranger Tides, ble han ansatt i den britiske Royal Navy og blir utnevnt til kaptein på «Queen Anne’s Revenge»
 Cutler Beckett, den hensynsløse lederen for Det britiske ostindiske kompani, portrettert av Tom Hollander. Han er dedikert til å eliminere pirater over hele verden.
 Elizabeth Swann (senere Elizabeth Turner) dukker opp i de tre første filmene i serien, og blir portrettert av Keira Knightley. Hun er datter av guvernør Weatherby Swann. I den tredje filmen gifter hun seg med Will Turner, og senere føder hun sønnen deres, Henry Turner. I den første filmen hjelper en ung Elizabeth (spilt av Lucinda Dryzek) å redde Will Turner fra et forlist skip. Hun stjeler en pirat-talisman fra Will, for å beskytte ham. Som voksen blir hun forlovet med James Norrington. Men Kaptein Barbossa tar Elizabeth til fange. Hun hjelper deretter Will og Sparrow med å beseire Hector Barbossa. I flmen «Dead Man's Chest» avslutter Elizabeth forlovelsen med Norrington, til å gifte seg med Will Turner. Men bryllupet deres blir avbrutt, når de blir arrestert av Cutler Beckett. Elizabeth dreper senere Jack Sparrow ved å forføre ham, og lenke ham til masten på Black Pearl - hvor han straks blir dratt til Davy Jones's Locker av Kraken. I den tredje filmen hjelper Elizabeth med å redde Sparrow fra Davy Jones. Hun blir utnevnt til pirat-herren i Brethren Court etter Sao Fengs død. Deretter blir hun valgt til pirat-konge, og erklærer krig mot Cutler Beckett og leder kampen mot ham.
 Joshamee Gibbs, portrettert av Kevin McNally, var sjømann på «The Black Pearl» og trofast venn av Jack Sparrow. Han opptrådde i hver eneste film i serien. I «On Stranger Tides» ble Gibbs arrestert i London, og anklaget for å være Jack Sparrow. Men den virkelige Sparrow utgir seg for å være dommer under rettssaken og gir ham en livstid i fengsel - i stedet for dødsstraff. Gibbs stjeler Sparrows kart, som viser veien til Fountain of Youth, og memorerer kartene. Hector Barbossa truer med å henrette Mr. Gibbs hvis han ikke forråder Sparrow. Gibbs ødelegger kartene, og Barbossa blir tvunget til å ta Gibbs med seg på reisen til fontenen.
 James Norrington, fremstilt av Jack Davenport, tjenestegjorde i Royal Navy som løytnant. Han blir deretter forfremmet til kaptein, og skal i den første filmen blir forfremmet til flaggkommandør. Han frir til Elisabeth Swann, men hun forlater ham til fordel for Will Turner. I «Dead Man's Chest» går Norringtons skip, HMS Dauntless, tapt i en orkan. Vanæret sier Norrington opp sin stilling, og forsvinner. Norringtons oppholdssted er fremdeles ukjent når Cutler Beckett ankommer Port Royal med en arrestordre for Norringtons deltakelse i Jack Sparrows flukt. Norrington, fremdeles i sin skitne, fillete uniform, dukker opp i Tortuga. Norrington får tak i hjertet til Davy Jones, som han bytter mot full benådning og forfremmer ham til admiral. Beckett gir deretter Norrington kommandoen over den flygende Hollenderen.
 Angelica er datteren til piraten Blackbeard, og tidligere kjæreste av Jack Sparrow. Hun møtte Sparrow rett før hun skulle avlegge sølibat-løfte til et kloster i Spania. Angelica er førstestyrmann i Queen Anne's Revenge. Hun påstår å være Blackbeards datter, selv om hun forteller Sparrow at dette bare var et knep for å manipulere ham. Det blir senere avslørt at Angelica tross alt er Blackbeards datter. Ved Ungdomsfontenen blir Blackbeard narret til å ofre livet sitt, for å redde Angelica. Blackbeard hadde tenkt å drepe Angelica, slik at han selv kunne overleve. Angelica holder Sparrow ansvarlig for farens død. Sparrow forlater henne på en øde øy, fordi hun ønsker å hevne faren sin.
 Carina Smyth ble etterlatt ved et barnehjem som barn, og bruker en dagbok faren hennes etterlot henne for å lete etter Trident of Poseidon. Hun er veldig interessert i vitenskap, spesielt astronomi. I Saint Martin blir hun arrestert for hekseri, og skal henrettes. Men ved hjelp av Henry Turner slipper hun og Jack Sparrow unna.
 Sao Feng blir fremstilt av Chow Yun-Fat. Sao Feng er pirat-herre over Sør-Kina-havet, og er en skruppelløs pirat som vil gjøre alt for å slutte seg til den vinnende siden. Rett før han dør utnevner han Elizabeth Swann til å ta over hans plass ved Brethren Court.
 Tia Dalma, trollkvinne, spilt av Naomi Harris.
 Davy Jones, piratkaptein, portrettert av Bill Nighy.
 Kaptein Jack Sparrow, piratkaptein, portrettert av Johnny Depp.
 William «Bootstrap Bill» Turner, pirat, far til Will Turner, portrettert av Stellan Skarsgård. Var medlem av Davy Jones sin Flyvende Hollender. Han var også Will Turners far. Tidligere var han mannskap på The Black Pearl, under kaptein Jack Sparrow. Når Sparrows førstestyrmann, Hector Barbossa, ledet et mytteri mot Sparrow - var «Bootstrap» den eneste som ikke deltok. En gang, før hendelsene i den første filmen, blir Bootstrap oppdaget av Davy Jones, kaptein på Den Flyvende Hollender. Fordi Jones har sviktet løftet sitt om å ta vare på sjelene til mennesker som døde på havet, forvandler han og mannskapet seg sakte til sjødyr. Etter fødselen til Henry Turner, blir «Bootstrap Bill» bestefar. Han er også svigerfar til Elizabeth Swann.
 Marty, spilt av Martin Klebba, er en pirat ansatt av Jack Sparrow og Mr. Gibbs for å lete etter The Black Pearl, og blir deretter del av Jack Sparrows mannskap.
 Will Turner, en tidligere smed, portrettert av Orlando Bloom. Han forelsker seg i Elisabeth Swann, den rike guvernørenes datter.
 Kaptein Armando Salazar er en vandød pirat-jeger som kommanderer spøkelsesskipet Silent Mary. Han dukker opp i den femte filmen, Pirates of the Caribbean: Salazar’s Revenge, og blir fremstilt av Javier Bardem. Han var opprinnelig en offiser i den spanske kongelige marinen, jaktet på og drepte pirater, og fikk kallenavnet el Matador del Mar (som betyr «havets slakter») frem til han ble drept under en kamp mot en ung Jack Sparrow, etter at Sparrow narret Salazar til å seile inn i Devil's Triangle - hvor skipet hans sank og Salazar ble drept. Men Salazar og hans mannskap blir imidlertid gjenoppstått som vandøde.
 Apen Jack, en Hvithalskapusinerape som tilhører Hector Barbossa, med navn etter Jack Sparrow. Apen ble også påvirket av forbannelsen som rammet Black Pearls mannskap, under ledelse av Barbossa, som gjorde ham udød fram til aztecergullet ble ført tilbake til kisten. Mannskapet fikk da livet tilbake, men apen Jack stjeler nok en gang fra kisten, og stod derfor fremdeles under forbannelsen. Etter sin herres død, blir Jack med Jack Sparrow og hans menn tilbake til skipet. Der bor han til Sparrow tar ham med til trollkvinnen Tia Dalma som betaling i en byttehandel. Hos Tia blir apen gjenforent med en gjenoppstått Hector Barbossa.

 
Figurer fra Disney-filmer
Lister over filmfigurer